== Økonomi ==
{{Uddybende|Mozambiques økonomi}}
[[Fil:Women_in_Mozambique_with_maize.jpg|thumb|250px|Mozambiquisk kvinde i gang med at høste [[majs]].]] På trods af de vidtrækkende økonomiske, sociale og menneskelige tab, som Mozambique led under borgerkrigen, opnåedes hurtigt betydelige resultater i form af en gennemsnitlig realvækst på omkring 8 % p.a. siden 1993, [[makroøkonomi]]sk stabilitet og fremskridt i befolkningens adgang til [[uddannelse]] og [[sundhed]]. Mozambique er sluppet relativt uskadt igennem [[Finanskrisen 2007-2010|finanskrisen]] og havde en vækst på 6,5 % i 2010. Væksten forventes at være på gennemsnitligt 7,8 % de kommende år. Uagtet den økonomiske fremgang og relative politiske stabilitet er Mozambique fortsat et af verdens fattigste lande og hører med et gennemsnitligt BNI pr. indbygger på USD 440 i 2009 til gruppen af mindst udviklede lande.
Politik